**Suojainten käyttö COVID-19 epidemian aikana Kainuun SOTE-kuntayhtymässä sekä suojainten luovuttaminen kolmansille osapuolille**

**Kainuun SOTE vastaa suojainten hankkimisesta ja jakelusta omiin yksiköihinsä. Ulkopuolisille toimijoille luovutetaan vain asiakasmääräperusten osuus Huoltovarmuuskeskuksen (HVK) toimittamista suojaimista. Yksityiset ja kolmannen osapuolen toimijat vastaavat muista suojainhankinnoistaan itse**

**Potilas- ja asiakaskontaktin määritelmä\***

* Kohtaaminen kasvotusten alle 2 metrin etäisyydellä
* Fyysinen kontakti
* Altistuminen ysköksille
* Oleskelu suljetussa tilassa yli 15 minuuttia, esimerkiksi sama talous, luokkahuone, työ-, kokous- tai -odotustila (suuressa tilassa rajaus lähellä oleskelleisiin)

**Ohje hengityssuojainten käytöstä terveydenhuollossa**

* Kirurgista suu-nenäsuojaa käytetään kaikissa potilaskontakteissa\*
* Suojaimen käytöstä voidaan poiketa vain välttämättömistä syistä milloin potilaalla ei ole mitään infektio-oireita (esim. lasten- ja nuorisopsykiatrian hoitotilanteet)
* Kirurgista suu-nenäsuojaa voi käyttää saman työvuoron aikana niin kauan, kun suojain on kuiva, puhdas ja ehjä
* Steriliteettiä vaativissa toimenpiteissä käytetään aina uutta suojainta
* Tilanteet, joissa käytetään FFP2/3 suojainta
	+ Todetun tai epäillyn COVID-19 potilaan kaikki aerosolia tuottavat toimenpiteet mukaan lukien suun terveydenhuolto ja knk-toimenpiteet
	+ Voimassa olevan muun ohjeistuksen mukaisesti esim. tbc-potilaiden hoidossa
* Hengityssuojainta ei käytetä niissä työtehtävissä, missä potilaskontaktia\* ei synny

**Ohje hengityssuojainten käytöstä sosiaalihuollossa**

* Kankaista pestävää kasvomaskia käytetään kaikissa asiakaskontakteissa\* milloin asiakkaalla ei ole hengitystieinfektio-oireita
* Ellei kankaisia kasvomaskeja ole, voidaan käyttää muita suu-nenäsuojuksia
* Suojaimen käytöstä voidaan poiketa vain välttämättömistä syistä milloin asiakkaalla ei ole mitään infektio-oireita
* Kirurgista suu-nenäsuojainta käytetään kaikissa asiakaskontakteissa**\*** sekä avo-, osasto- että laitoshoitokontakteissa milloin asiakkaalla on hengitystieinfektio-oireet
* Kankainen kasvomaski tulee pestä jokaisen työvuoron päätteeksi pyykinpesuainetta käyttäen siten, että pesulämpötila on vähintään 60C vähintään 30 minuutin ajan
* Henkilökohtaisten avustajien suojaimissa noudatetaan samoja periaatteita, suojaimet luovutetaan asiakkaalle, jolla henkilökohtainen avustaja on

**Ohje muiden suojainten käytöstä**

* Kaikkien hengitystieinfektio-oireisten kohdalla käytetään suojakäsineitä, hius- ja silmäsuojia
	+ silmäsuojaimissa uudelleenkäytön mahdollistava puhdistusohje
	+ hiussuoja, voi olla työvuorokohtainen
	+ käsineet kontaktikohtaiset
	+ COVID-19 epäily tai varmennettu tartunta käytetään lisäksi muovista suojaesiliinaa tai suojatakkia
	+ COVID-19 aerosolia tuottavissa toimenpiteissä nestettä läpäisemätön suojatakki
	+ COVID-19 alahengitysteihin suuntautuvissa toimenpiteissä kuten bronkoskopia ja intubointi voidaan käyttää lisäksi koko pään ja kaulan suojaavaa huppua

**Suojainten luovuttaminen potilaalle / asiakkaalle ja saattajalle**

* COVID-19 epäilyssä tai varmennetussa tartunnassa potilassiirron ajaksi potilaalle ja saattajalle puetaan kirurginen suu-nenäsuojus, suojaimet luovutetaan siitä yksiköstä, josta siirto suoritetaan

**Huoltovarmuuskeskuksen toimittamien suojainten jakelu**

* Huoltovarmuuskeskuksen (HVK) suojainten jakoperusteena käytetään toimijoiden ilmoittamien asiakasmäärien perusteella laskettavia suhteellisia osuuksia
* Yksityisten toimijoiden tulee ilmoittaa säännöllisessä hoidossa tai hoivassa olevien asiakkaidensa lukumäärä kunkin kuun 15. päivään mennessä sähköpostitse laila.harkonen@kainuu.fi
* Toimijalle, joka ei ilmoita em. asiakasmääriään, ei jaeta HVK:n suojaimia
* Kainuun SOTEn jakoperusteena
	+ Kainuun keskussairaala 130 potilaspaikkaa
	+ Kainuun terveyskeskusten akuuttiosastot 128 paikkaa
	+ Kainuun SOTEn hoivaosastot 581 paikkaa
	+ YHTEENSÄ 839 paikkaa

**Ohjeen soveltaminen**

Ohjeistus on velvoittava kaikissa Kainuun SOTE-kuntayhtymän toimipisteissä valmiuslain voimassaoloaikana. Ohjeistusta suositellaan soveltamaan kaikessa Kainuun alueen sosiaali- ja terveydenhuollon palvelutuotannossa.